– Я стаў на чале “Талакі” толькі ў 2009 годзе, – распавядае Яўген Меркіс, – і шмат што са зробленага раней давялося ствараць наноў. Напрыклад, той “Талацэ”, якая ўзнікла пасля “Талакі” Яўгена Малікава (адзін з папярэдніх старшыняў – заўв.аўт.), давялося практычна з нуля аднаўляць традыцыі правядзення абрадных святаў: Купалля, Гукання вясны… Так, “Талака” знікала некалькі разоў, але яна заўжды адраджалася з попелу! І мы, як і раней, ажыццяўляем краязнаўчую, этнаграфічную, даследніцкую дзейнасць – хоць нас і блытаюць часам з іншымі арганізацыямі – аднойчы, напрыклад, нас назвалі “спеўны гурт Талака” – місія “Талакі” засталася такой самай, як і трыццаць гадоў таму.